dipun adhep Bathara Kamajaya rembagan prakawis wontenipun titah nami Bambang Kanekaputra ingkang tapa ngambang nyuwun dados dewa. Bathara Ismaya lajeng ngendika dhumateng ingkang putra bilih titah ingkang tapa ngambang punika wayah hywang Narada lan wekdal samangke sampun winisudha dados kamituwangganing dewa. Bathara Kamajaya kadhawuhan mangayubagya dhateng kahyangan Jonggrengsaloka, lajeng bidhal. Lampahipun Bathara Kamajaya pinanggih raseksa saking Wisabawana, sulayaning rembag dados perang sekar. Para denawa sami kapracondhang, Bathara Kamajaya Nglajengaken lampah. Madeg Kahyangan Saptapertala. Hyang Antaboga nampi rawuhipun para kadang dewaning bumi lajeng sami rembagan tata tentreming bumi. Namung lajeng katungka dhawahing Mustika Retna Dumilah ndadosaken ngungune para dewaning bumi. Bathara Antaboga ingkang kapranan dhateng wujudipun mustika nunten mudndhut Mustika Retna Dumilah kala wau saha lajeng kauntal. Katungka rawuhipun Bathara Wisnu lan para dewa sanesipun ingkang sami kepingin nggadhahi mustika. Bathara Wisnu pitaken kaliyan Bathara Antaboga naming dipun wangsuli menawi kahyangan Saptapertala mboten wonten Mustika, sulayaning rembag dados perang. Bathara Wisnu sakadang kasoran lajeng sami ngoncati palagan, wondene Bathara Antaboga inggih lajeng bidal Kaywangan Jonggrengsaloka. Jejer Kahywangan Jonggrensaloka. Bathara Guru dipun adep Bathara Narada saha nampi sowanipun Bathara Kamajaya ingkang matur kautus Bathara Ismaya perlu mangayubagya jumenengipun Bambang Kanekaputra anggenipun dados dewa. Boten wetawis dangu katungka sowanipun Bethara Antaboga ingkang masrahaken Mustika Retna Dumilah. Bathara Guru suka manahipun lajeng paring lintu wujud Bungul Kencana, dhumateng Bathara Antaboga. Nyarengi lungtinampan bungul Kencana, Bathara Wisnu sakadang sami sowan nyuwun Mustika retna Dumilah. Bathara Guru lajeng duka amargi mustika naming setunggal badhe dipun alap dewa ingkang mboten sakedhik, pramila Mustika Retna Dumilah dipun banting satemah sumyur dados sesotya lajeng kangge rerenggan bale Paparyawarna. Wondene Mustikanipun kapuja dados Widodari tiga inggih punika Bathari Widawati 4) Bathari Sri 5) dalah Bathari Rumingrat